گِدام
 گِدان ءُ گِدام. ھمے یکیں نام اِنت. لھتیں جاھاں گوش اَنت گدان ءُ لھتیں جاھاں گوش اَنت گِدام ءُ مئے زامرانءَ گِدام گوش اَنت بلے نبشتانکی رھبندءَ مئے مستریں ادیب ءُ زانتکار گِدان نبشتہ کن اَنت بلے اے دوئیں وڑءَ سھی اَنت.
 گِدان چہ پسءِ مود ءَ چوان بیت پسانی موداں چِن اَنت ءُ پدا چہ جَلکّءِ سر ءَ بریس اَنت ءُ پدا چو جُلءِ وڑءَ گوپنت. وھدءِ زمانگءَ زیادھیں لوگ گدان بوتگ اَنت. آ مردماں کہ پس ءُ مال بوتگ گُڑا لوگ اِش گدان بوتگ اَنت
آ مردماں کہ پس ءُ مال نہ بوتگ گُڑا تگرد اِش گوہتگ ءُ چوگدانءِ وڑءَ لوگ اِش پاد کُتگ. تگردی لوگءِ مستریں تگرد دو بوتگ اَنت نام.اِش سرکش بوتگ کش ءِ تگردانی نام چیرکش ءُ سرکش بوتگ اَنت ءُ چار ءُ پنچ گدام دار بوتگ اَنت کہ لوگ اِش باد کُتگ اَنت گدام دار کنر ءُ آرچن ءُ پات گز ءِ دار بوتگ اَنت کہ تریءَ برُاِتگ ءُ چوٹ اِش کرتگ ءُ سادے بستگ اِش وھدیکہ دار ھُشک بوتگ اَنت گُڑا گدانءِ واستءَ کارمرز اِش کُرتگ اَنت اگاں کسیءَ جوانیں دار نہ رس اِتگ ءُ نہ بوتگ گُڑا مچی لُٹ اِش زرتگ ءُ گدام دارانی جاہءَ کار مرزکُرتگ اَنت بلے مُھرتریں گدام دار پنسی کُنردار بوتگ اَنت ءُ پدا گوں بارگیں مودبندیں سادان اِش مُھر بستگ اَنت اِش ءُ کشءِ تگرد اِش گوں گوندوچءَ تُرک اِش چتگ اَنت ءُ لوگءِ نیمءَ دپے ہر اِش کُتگ ءُ دپ اِش ٹَٹ کُتگ کہ پس توکءَ میا اَنت ءُ ھمے تگردی ءُ گِدامی لوگاں زمستاناں کسانیں شنگ اِش لوگءِ بُن بندءَ بستگ اَنت ءُ لوگءِ توکءَ کنورءِ جاہ اِش اڈ کرتگ یک پادینکے یا سے گُتگ دان اِش ایر کرتگ کہ ورگءُ چرگ اِش اَڈ کرتگ ءُ درست ھمے آس دان ءُ ورگ جاہءَ نشتگ ءُ دیوان اِش کُتگ ورگءِ اِش وارتگ ءُ دست ءُ پاد اِش تاپتگ اَنت اگاں کسےءَ گوکے بوتگ ھم ھمے لوگءِ تہءَ گوسک اِش جاہ داتگ ..وش اَت اَنت پیشی دور بلوچانی
 اَلی جُمّا زامرانی